stanford-oval/wikipedia huggingface dataset:
เวิลด์เกมส์
เหรียญรางวัลรวม

บทความหลัก: สรุปเหรียญรางวัลเวิลด์เกมส์ตลอดกาล
| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  อิตาลี | 138 | 133 | 129 | 400 |
| 2 |  สหรัฐ | 125 | 110 | 95 | 330 |
| 3 |  เยอรมนี | 122 | 102 | 129 | 353 |
| 4 |  รัสเซีย | 98 | 81 | 57 | 236 |
| 5 |  ฝรั่งเศส | 86 | 81 | 84 | 251 |
| 6 |  จีน | 54 | 43 | 22 | 120 |
| 7 |  บริเตนใหญ่ | 53 | 55 | 69 | 177 |
| 8 |  ญี่ปุ่น | 42 | 30 | 47 | 119 |
| 9 |  เกาหลีใต้ | 38 | 15 | 23 | 76 |
| 10 |  สวีเดน | 37 | 35 | 45 | 117 |
ดูเพิ่ม

ออลแอฟริกาเกมส์
เอเชียนเกมส์
ยูโรเปียนเกมส์
แปซิฟิกเกมส์
แพนอเมริกันเกมส์
เลอันโดร ปาเรเดส

เลอันโดร ดานิเอล ปาเรเดส (สเปน: Leandro Daniel Paredes) เกิดวันที่ 29 มิถุนายน ค.ศ. 1994 เป็นนักฟุตบอลชาวอาร์เจนตินาเล่นในตำแหน่งกองกลางตัวกลางให้กับโรมา
สโมสรอาชีพ > โบกายูนิออร์ส

ในวันที่ 6 พฤศจิกายน ค.ศ. 2010 ปาเรเดสลงเล่นในลีกครั้งแรกให้โบกายูนิออร์สในเกมที่โบกายูนิออร์สเอาชนะอาร์เฆนติโนสยูนิออร์ส 2–0 ในวันที่ 29 มกราคม ค.ศ. 2014 เขาย้ายไปร่วมทีมในลีกอิตาลี เซเรียอา กับกีเอโวในฤดูกาล 2013-14
สโมสรอาชีพ > โรมา

รายงานเผยออกมาว่าโรมาได้ตกลงที่จะเซ็นสัญญายืมตัวปาเรเดสจากโบกายูนิออร์สโดยมีค่าตัวซื้อขาด 4.5 ล้านยูโร อย่างไรก็ตามโรมานั้นลงทะเบียนนักเตะในโควตาลงทะเบียนการซื้อขายนักเตะนอกสหภาพยุโรปของทีมครบแล้ว ทำให้ปาเรเดสเซ็นสัญญากับกีเอโวแทน
ในวันที่ 19 กรกฎาคม ค.ศ. 2014 ปาเรเดสเข้าร่วมทีมโรมาด้วยสัญญายืมตัวโดยมีตัวเลือกซื้อขาดจากโบกายูนิออร์ส ในวันที่ 27 กันยายน ค.ศ. 2014 ปาเรเดสลงเล่นให้โรมาครั้งแรก โดยลงเล่นในฐานะตัวสำรองที่ถูกเปลี่ยนลงเล่นในครึ่งหลังในเกมที่โรมาเอาชนะเวโรนา 2–0 ในวันที่ 8 กุมภาพันธ์ 2015 ปาเรเดสยิงประตูแรกของเขากับโรมาในเกมที่ชนะคัลยารี 2-1 ในเดือนมิถุนายน 2015 โรมาเซ็นสัญญากับปาเรเดสด้วยค่าตัว 6.067 ล้านยูโร
สโมสรอาชีพ > เซนิตเซนต์ปีเตอส์เบิร์ก

ในวันที่ 1 กรกฎาคม ค.ศ. 2017 เซนิตได้ประกาศการเซ็นสัญญาของปาเรเดส โดยเซ็นสัญญา 4 ปี ค่าตัวของเขาคือ 23 ล้านยูโรและมีเงื่อนไขที่เซนิตอาจต้องจ่ายเพิ่มในอนาคต 4 ล้านยูโร
สโมสรอาชีพ > ปารีแซ็ง-แฌร์แม็ง

ในวันที่ 29 กรกฎาคม ค.ศ. 2019 สโมรสรจากฝรั่งเศส ปารีแซ็ง-แฌร์แม็ง ได้ประกาศการเซ็นสัญญากับปาเรเดสด้วยสัญญา 4 ปีครึ่ง โดยมีค่าตัวราว 40 ล้านยูโร และอาจขึ้นไปได้มากถึง 47 ล้านยูโร
ระดับนานาชาติ

ในวันที่ 19 พฤษภาคม 2017 เขาถูกเรียกตัวติดทีมชาติชุดใหญ่ครั้งแรกโดยฆอร์เฆ ซัมปาโอลิ ผู้ฝึกที่เพิ่งเขามาคุมทีมชาติอาร์เจนตินาได้ไม่นาน เพื่อทำการแข่งขันในเกมกระชับมิตรกับบราซิลและสิงคโปร์ในเดือนมิถุนายน เขาลงเล่นให้ทีมชาติชุดใหญ่ครั้งแรกในเกมกับสิงคโปร์ในวันที่ 13 มิถุนายน ช่วยให้ทีมชาติอาร์เจนตินาเอาชนะสิงคโปร์ 6–0 ในเกมเยือน และยังทำประตูแรกให้ทีมชาติอาร์เจนตินาในการลงเล่นครั้งแรกอีกด้วย
ในเดือนพฤษภาคม 2018 เขามีชื่อติดทีมชาติอาร์เจนตินา 35 คนชุดฟุตบอลโลก 2018 ที่รัสเซีย แต่ว่าไม่ติดชุด 23 คนสุดท้าย ในวันที่ 21 พฤศภาคม ค.ศ. 2019 ปาเรเดสมีชื่ออยู่ใน 23 คนสุดท้ายของทีมชาติอาร์เจนตินา ชุดโกปาอาเมริกา 2019
สถิติอาชีพ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | ถ้วยหลัก> ลงเล่น | ถ้วยหลัก> ประตู | ถ้วยรอง> ลงเล่น | ถ้วยรอง> ประตู | ทวีป> ลงเล่น | ทวีป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| โบกายูนิออร์ส | 2010–11 | ปริเมราดิบิซิออน | 1 | 0 | 0 | 0 | — | — | — | — | — | — | 1 | 0 |
| โบกายูนิออร์ส | 2011–12 | ปริเมราดิบิซิออน | 3 | 0 | 1 | 0 | — | — | 0 | 0 | — | — | 4 | 0 |
| โบกายูนิออร์ส | 2012–13 | ปริเมราดิบิซิออน | 20 | 4 | 0 | 0 | — | — | 1 | 0 | 1 | 0 | 22 | 4 |
| โบกายูนิออร์ส | 2013–14 | ปริเมราดิบิซิออน | 4 | 1 | 0 | 0 | — | — | 0 | 0 | — | — | 4 | 1 |
| โบกายูนิออร์ส | รวม | รวม | 28 | 5 | 1 | 0 | — | — | 1 | 0 | 1 | 0 | 31 | 5 |
| กีเอโว (ยืมตัว) | 2013–14 | เซเรียอา | 1 | 0 | 0 | 0 | — | — | — | — | — | — | 1 | 0 |
| โรมา (ยืมตัว) | 2014–15 | เซเรียอา | 10 | 1 | 2 | 0 | — | — | 1 | 0 | — | — | 13 | 1 |
| โรมา | 2016–17 | เซเรียอา | 27 | 3 | 4 | 0 | — | — | 10 | 0 | — | — | 41 | 3 |
| โรมา | รวม | รวม | 37 | 4 | 6 | 0 | — | — | 11 | 0 | — | — | 54 | 4 |
| เอมโปลี (ยืมตัว) | 2015–16 | เซเรียอา | 33 | 2 | 0 | 0 | — | — | — | — | — | — | 33 | 2 |
| เซนิตเซนต์ปีเตอส์เบิร์ก | 2017–18 | รัสเซียนพรีเมียร์ลีก | 28 | 4 | 1 | 1 | — | — | 10 | 1 | — | — | 39 | 6 |
| เซนิตเซนต์ปีเตอส์เบิร์ก | 2018–19 | รัสเซียนพรีเมียร์ลีก | 15 | 3 | 0 | 0 | — | — | 7 | 1 | — | — | 22 | 4 |
| เซนิตเซนต์ปีเตอส์เบิร์ก | รวม | รวม | 43 | 7 | 1 | 1 | — | — | 17 | 2 | — | — | 61 | 10 |
| ปารีแซ็ง-แฌร์แม็ง | 2018–19 | ลีกเอิง | 16 | 0 | 4 | 0 | 0 | 0 | 2 | 0 | 0 | 0 | 22 | 0 |
| ปารีแซ็ง-แฌร์แม็ง | 2019–20 | ลีกเอิง | 17 | 0 | 5 | 1 | 4 | 0 | 6 | 0 | 1 | 0 | 33 | 1 |
| ปารีแซ็ง-แฌร์แม็ง | 2020–21 | ลีกเอิง | 21 | 1 | 6 | 0 | — | — | 8 | 0 | 1 | 0 | 36 | 1 |
| ปารีแซ็ง-แฌร์แม็ง | 2021–22 | ลีกเอิง | 15 | 1 | 2 | 0 | — | — | 5 | 0 | 0 | 0 | 22 | 1 |
| ปารีแซ็ง-แฌร์แม็ง | 2022–23 | ลีกเอิง | 3 | 0 | 0 | 0 | — | — | 0 | 0 | 1 | 0 | 4 | 0 |
| ปารีแซ็ง-แฌร์แม็ง | รวม | รวม | 72 | 2 | 17 | 1 | 4 | 0 | 21 | 0 | 3 | 0 | 117 | 3 |
| ยูเวนตุส (ยืมตัว) | 2022–23 | เซเรียอา | 25 | 1 | 2 | 0 | — | — | 8 | 0 | — | — | 35 | 1 |
| โรมา | 2023–24 | เซเรียอา | 34 | 3 | 2 | 0 | — | — | 13 | 2 | — | — | 49 | 5 |
| โรมา | 2024–25 | เซเรียอา | 1 | 0 | 0 | 0 | — | — | 0 | 0 | — | — | 1 | 0 |
| โรมา | รวม | รวม | 35 | 3 | 2 | 0 | — | — | 13 | 2 | — | — | 50 | 5 |
| รวมทั้งหมด | รวมทั้งหมด | รวมทั้งหมด | 273 | 24 | 29 | 2 | 4 | 0 | 71 | 4 | 4 | 0 | 381 | 30 |
↑  รวมทั้ง โกปาอาร์เจนตินา, โกปปาอีตาเลีย, รัสเซียนคัพ และกุปเดอฟร็องส์
↑  กุปเดอลาลีก
↑  ลงเล่นในโกปปาซูดาเมริกานา
↑  ลงเล่นในซูแปร์โกปปาอาร์เจนตินา
1 2 3 4 5  ลงเล่นในยูฟ่ายูโรปาลีก
↑  ลงเล่น 2 นัด ในยูฟ่าแชมเปียนส์ลีก และลงเล่น 8 นัด ในยูฟ่ายูโรปาลีก
1 2 3 4  ลงเล่นในยูฟ่าแชมเปียนส์ลีก
1 2 3  ลงเล่นในทรอเฟเดช็องปียง
↑  ลงเล่น 4 นัด ในยูฟ่าแชมเปียนส์ลีก และลงเล่น 4 นัด ในยูฟ่ายูโรปาลีก
สถิติอาชีพ > ทีมชาติ

| ฟุตบอลทีมชาติอาร์เจนตินา> ปี | ฟุตบอลทีมชาติอาร์เจนตินา> นัด | ฟุตบอลทีมชาติอาร์เจนตินา> ประตู |
| --- | --- | --- |
| 2017 | 2 | 1 |
| 2018 | 7 | 0 |
| 2019 | 15 | 2 |
| 2020 | 4 | 0 |
| 2021 | 13 | 1 |
| 2022 | 10 | 0 |
| 2023 | 7 | 1 |
| 2024 | 6 | 0 |
| รวม | 65 | 5 |
สถิติอาชีพ > ประตูระดับทีมชาติ

ประตูแรกและผลการแข่งขันกับทีมชาติอาร์เจนตินา
| ลำดับ | วันที่ | สนาม | ฝ่ายตรงข้าม | สกอร์ | ผลการแข่งขัน | การแข่งขัน |
| --- | --- | --- | --- | --- | --- | --- |
| 1. | 13 มิถุนายน 2017 | สนามกีฬาแห่งชาติสิงคโปร์ |  สิงคโปร์ | 4–0 | 6–0 | กระชับมิตร |
| 2. | 10 กันยายน 2019 | อลาโมโดม, แซนแอนโทนีโอ, สหรัฐอเมริกา |  เม็กซิโก | 3–0 | 4–0 | กระชับมิตร |
| 3. | 13 ตุลาคม 2019 | สนามกีฬามานูเอล มาร์ติเนซ บาเลโร, อาลิกันเต, สเปน |  เอกวาดอร์ | 3–0 | ุ6–1 | กระชับมิตร |
เกียรติประวัติ

โบกายูนิออร์ส
Argentine Primera División: Apertura 2011
Copa Argentina: 2011–12
เซนิตเซนต์ปีเตอส์เบิร์ก
รัสเซียนพรีเมียร์ลีก: 2018–19
ปารีแซ็ง-แฌร์แม็ง
ลีกเอิง: 2018–19, 2019–20
กุปเดอฟร็องส์: 2019–20
กุปเดอลาลีก: 2019–20
ทรอเฟเดช็องปียง: 2019
ยูฟ่าแชมเปียนส์ลีก รองแชมป์: 2019–20
อาร์เจนตินา
ฟุตบอลโลก: 2022
โกปาอาเมริกา: 2021
บุคคล
โกปาอาเมริกา ทีมแห่งทัวร์นาเมนต์: 2019
แหล่งข้อมูลอื่น

Leandro Paredes at Soccerbase
| ด ค กผู้เล่นชุดปัจจุบันของสมาคมกีฬาโรมา  |
| --- | --- |
 3 อันเฆลิโญ  4 กริสตันเต  5 อึนดิคกา  7 เปลเลกรีนี (กัปตัน)  11 ดอว์บึก  12 อับดุลฮะมีด  14 โชมูโรดอฟ  15 ฮุมเมิลส์  16 ปาเรเดส  17 โคเน  18 โซว์เล  19 เชลิค  21 ดิบาลา  22 เฮร์โมโซ  23 มันชีนี  26 ดาห์ล  28 เลอ ฟี  35 บัลดันซี  56 ซาเลอมาเกิร์ส  59 ซาลิวสกี  61 ปีซิลลี  66 ซังกาเร  89 มาริน  92 เอล ชาราวี  98 ไรอัน  99 สวีลาร์  ผู้จัดการ: รานีเอรี
เสรี วงษ์มณฑา

| รองศาสตราจารย์เสรี วงษ์มณฑาป> ช. ป.ม..ข้อมูลส่วนบุคคล |
| --- | --- |
เกิด: 14 มีนาคม พ.ศ. 2492 (75 ปี) อำเภอแม่สอด จังหวัดตาก ประเทศไทย
ศาสนา: พุทธ
บุตร: อี๊ด

รองศาสตราจารย์ ดร. เสรี วงษ์มณฑา (เกิด: 14 มีนาคม พ.ศ. 2492 ที่อำเภอแม่สอด จังหวัดตาก; ชื่อเล่น อี๊ด) ประธานกรรมการในคณะกรรมการปฏิรูปประเทศด้านการสื่อสารมวลชน เทคโนโลยีสารสนเทศ ในรัฐบาลพลเอกประยุทธ์ จันทร์โอชา ปัจจุบันเป็นสื่อมวลชนอิสระ
ประวัติ

เป็นหนึ่งในกลุ่มนักวิชาการที่ต่อต้าน พ.ต.ท. ทักษิณ ชินวัตร และเข้าร่วมขับไล่ออกจากตำแหน่งนายกรัฐมนตรี ปัจจุบันเป็นผู้อำนวยการหลักสูตรนิเทศศาสตรมหาบัณฑิตและดุษฎีบัณฑิต มหาวิทยาลัยสวนดุสิต กรรมการในคณะกรรมการปฏิรูปประเทศด้านสื่อสารมวลชน เทคโนโลยีสารสนเทศ และเป็นผู้ดำเนินรายการโทรทัศน์รายการ เกาที่คัน ร่วมกับ รณชาติ บุตรแสนคม ทุกวันศุกร์ 21:00–22:00 น. และ รายการคลายปม ร่วมกับ รศ.เจิมศักดิ์ ปิ่นทอง ทุกวันอาทิตย์ 21:00–22:00 น. ทางสทท.
นอกจากแวดวงวิชาการและการศึกษาแล้ว ยังมีชื่อเสียงในฐานะนักพูด นักบรรยาย และพิธีกร รวมถึงเป็นนักแสดงในภาพยนตร์, ละครโทรทัศน์ หรือละครเวที ด้วยในบางโอกาส อีกทั้งยังเป็นบุคคลสาธารณะในสังคมไทยคนแรกๆ ที่ยอมรับว่าตัวเองเป็นกะเทย โดยมีผลงานเด่นเป็นที่รู้จักกันดีคือละครเวทีเรื่อง "ฉันผู้ชายนะยะ" ใน พ.ศ. 2530 และนำกลับมาแสดงใหม่อีกครั้งในต้น พ.ศ. 2553 เป็นประธานบริหารการประกวดสาวประเภทสอง Miss International Queen อ. เสรีให้สัมภาษณ์ว่าชอบนักฟุตบอลอย่างกาก้าที่สุด นักเตะรางวัลบัลลงดอร์ปี พ.ศ. 2550
ในวัยเด็กของเสรี บิดาของเขาเป็นเสมียนที่ไปรษณีย์และมารดามีอาชีพค้าขายเกิดในช่วงที่บิดามารดาเริ่มมีฐานะ มีพี่น้องด้วยกันเจ็ดคนเสรีเป็นลูกคนที่หกและเป็นคนที่ชอบอ่านหนังสือและคำนวณและเรียนมัธยมศิลป์-ฝรั่งเศส โรงเรียนกรุงเทพคริสเตียนวิทยาลัย เดิมเสรี สอบติดที่คณะอักษรศาสตร์ จุฬาลงกรณ์มหาวิทยาลัย แต่ตนไม่ชอบจึงไปเรียนที่คณะรัฐศาสตร์ มหาวิทยาลัยธรรมศาสตร์ แต่ก็ไม่ชอบเลยโอนหน่วยกิตไปที่คณะศิลปศาสตรบัณฑิต มหาวิทยาลัยธรรมศาสตร์
การศึกษา

เสรี วงษ์มณฑา หรือที่นิยมเรียกกันว่า ดร.เสรี เริ่มศึกษาระดับมัธยมที่โรงเรียนสรรพวิทยาคม อำเภอแม่สอด จังหวัดตาก แล้วย้ายมาศึกษาต่อ ณ โรงเรียนกรุงเทพคริสเตียนวิทยาลัย และสามารถสอบเข้าคณะศิลปศาสตรบัณฑิต สาขาวรรณคดีอังกฤษและภาษาต่างประเทศ ด้วยคะแนนอันดับหนึ่งของผู้เข้าสอบทั้งประเทศจากมหาวิทยาลัยธรรมศาสตร์ และจบการศึกษาด้วยคะแนนเกียรตินิยมอันดับหนึ่ง จนได้รับทุนไปศึกษาต่อปริญญาโท คณะ Master of Arts for Teachers (English) ที่ University of Washington เมืองซีแอทเทิล ประเทศสหรัฐอเมริกา ปริญญาโท สาขา Journalism Advertising ที่ Northwestern University เมืองเอแวนสตัน ประเทศสหรัฐอเมริกา ปริญญาเอก คณะวารสารศาสตร์ ด้านสื่อสารการเมืองจาก Southern Illinois University เมือง Carbondale ประเทศสหรัฐอเมริกา
การทำงาน

ทางวิชาการ เคยเป็นคณบดีคณะวารสารศาสตร์และสื่อสารมวลชน มหาวิทยาลัยธรรมศาสตร์ และเป็นอาจารย์ด้านนิเทศศาสตร์และการสื่อสารการตลาดในมหาวิทยาลัยและสถาบันอุดมศึกษาหลายแห่ง
ทางธุรกิจ เคยเป็นผู้อำนวยการฝ่ายวิจัย บริษัทเท็ด เบทส์ แอดเวอร์ไทซิ่ง จำกัด ผู้อำนวยการฝ่ายวิจัย บริษัทฟาร์อีสแอดเวอร์ไทซิ่ง จำกัด ผู้อำนวยการบริหารฝ่ายตลาดบริษัทสยามทีวีแอนด์คอมมิวนิเคชั่น จำกัด ประธานกรรมการเบ็ตเตอร์ อิมแพค คอมมิวนิเคชั่น จำกัด (BIC) และประธานกรรมการบริษัทกูด คอมมิวนิเคชั่น จำกัด และ เป็นอาจารย์ผู้เชี่ยวชาญประจำบัณฑิตวิทยาลัย มหาวิทยาลัยนเรศวร  และสถาบันรัชต์ภาคย์
ในทางการเมือง เคยเป็นผู้สมัครในตำแหน่งรองผู้ว่าราชการกรุงเทพมหานคร ดูแลด้านการศึกษา (โดยมี นายประวิทย์ รุจิรวงศ์ สมัครเป็นผู้ว่าราชการกรุงเทพมหานคร) ในการเลือกตั้งเมื่อ พ.ศ. 2533  แต่ไม่ได้รับการเลือกตั้ง และยังเป็นที่ปรึกษาด้านการประชาสัมพันธ์และรณรงค์หาเสียงให้แก่พรรคชาติไทยด้วย
ได้รับรางวัลกิตติคุณสังข์เงิน บุคคลดีเด่นด้านวิชาการของสมาคมสถาบันอุดมศึกษาเอกชน
หลังรัฐประหารในประเทศไทย พ.ศ. 2557 เขาได้รับแต่งตั้งเป็น กรรมการในคณะกรรมการปฏิรูปประเทศด้านสื่อสารมวลชน เทคโนโลยีสารสนเทศ
ตำแหน่งการงาน

รักษาการแทนคณบดีวิทยาลัยการจัดการ กรุงเทพมหานคร มหาวิทยาลัยพะเยา
ผู้เชี่ยวชาญประจำบัณฑิตวิทยาลัย มหาวิทยาลัยนเรศวร ศูนย์วิทยบริการกรุงเทพมหานคร  (ปัจจุบัน)
คณบดีคณะวารศาสตร์ศาสตร์และสื่อสารมวลชน มหาวิทยาลัยธรรมศาสตร์
คณบดีคณะนิเทศศาสตร์ มหาวิทยาลัยศรีปทุม
ผู้อำนวยการโครงการนิเทศศาสตรดุษฎีบัณฑิต มหาวิทยาลัยราชภัฏสวนดุสิต
พิธีกรรายการเมืองไทยใสสะอาด (ช่องไอทีวี)
พิธีกรรายการยายเม้าวอนสอนหญิง (ช่อง 3)
พิธีกรรายการเกาที่คัน (ช่อง 11)
พิธีกรร่วมรายการคลายปม (ช่อง 11)
พิธีกรรายการข่าวแสนกล (บลูสกายแชนแนล)
พิธีกรร่วมรายการโป๊ะแตก (ไทยรัฐทีวี)
พิธีกรรายการเรื่องดีที่เมืองไทย (เนชั่นทีวี)
พิธีกรรายการเคลียร์ให้จบ (เนชั่นทีวี)
พิธีกรรายการเรื่องลับมาก (เนชั่นทีวี) และ (เจเคเอ็น 18 บาย ท็อปนิวส์)
พิธีกรรายการลูบคมข่าว (เจเคเอ็น 18 บาย ท็อปนิวส์)
พิธีกรรายการอยากเล่าให้ฟัง (เจเคเอ็น 18 บาย ท็อปนิวส์)
พิธีกรรายการเรื่องนี้มีดราม่า (เจเคเอ็น 18 บาย ท็อปนิวส์)
พิธีกรรายการคิดเป็น...เห็นความจริง (NBT)
พิธีกรรายการรู้ไว้ สุขใจจริงหนอ (NBT)
บรรณาธิการ​บริหาร ศูนย์บริหารการสื่อสารในภาวะวิกฤต ในศูนย์บริหารสถานการณ์การแพร่ระบาดของ​โรคติดเชื้อไวรัสโคโรนา 2019
ผลงานการแสดงภาพยนตร์

ไผ่สีทอง (2522)
ช่างเขาเถอะ (2523)
ฉันผู้ชายนะยะ (2530) รับบท เต้ย
รักทรมาน (2530)
ใช่แล้วหลุดเลย (2532)
บุญชู 2 น้องใหม่ (2532) รับบท รศ เศรษฐศิริ
ผีสำออย (2533)
ดอกไม้ในทางปืน (2542) รับบท ดร.เสรี
โคลนนิ่ง คนก๊อปปี้คน (2542) รับบท ดร.สมเจตน์
มนต์เพลงลูกทุ่ง เอฟ.เอ็ม. (2545) รับบท กรรมการงานประกวดร้องเพลง
พรางชมพู กะเทยประจัญบาน (2545) รับบท เกษม
ความรักครั้งสุดท้าย (2546)
ว๊ายบึ้ม เชียร์กระหึ่มโลก (2546) (รับเชิญ)
ปล้นนะยะ (2548) รับบท ตำรวจ 1 (รับเชิญ)
ดรีมทีม (2551) รับบท ครูใหญ่
ผลงานกำกับภาพยนตร์

ดาวเรือง (2522)
ชีวิตเลือกไม่ได้ (2524)
ผลงานการแสดงละครโทรทัศน์

เทพบุตร ต๊ะ ติ๊ง โหน่ง (2538)
กระท่อมไม้ไผ่ (2540)
ชมรมขนหัวลุก FRIDAY ตอน บุคคลลึกลับ (2540)
สี่อีแสบ (2541)
ชาติมังกร (2543)
ระเบิดเถิดเทิง ตอน รักทรหด (2543)
ชายไม่จริง หญิงแท้ (2560)
เสือ ชะนี เก้ง (2561)
ผลงานการแสดงละครโทรทัศน์ > ละครเวที

ฉันผู้ชายนะยะ คืนเวที การันตีความสุข
นังเหมียวย้อมสี
ผลงานการแสดงมิวสิควีดีโอ

เพลง น้ำตาสีม่วง บอย เขมราฐ
ผลงานการแสดงมิวสิควีดีโอ > คอนเสิร์ต

คอนเสิร์ต เพลงนี้ เพลงเรา ธรรมศาสตร์ พวกเราเจ้าของ (13 ธันวาคม 2557)
คอนเสิร์ต Day Young Show (8 - 24 กรกฎาคม 2559)
การชุมนุมทางการเมือง

รศ.ดร.เสรี วงษ์มณฑา ได้เข้าร่วมกับการชุมนุมของพันธมิตรประชาชนเพื่อประชาธิปไตย (พธม.) ในปี พ.ศ. 2549 แม้ในปี พ.ศ. 2551 จะไม่ได้เข้าร่วมด้วย แต่ก็เขียนบทความในลักษณะสนับสนุน และเข้าร่วมกับการชุมนุมขององค์การพิทักษ์สยาม (อพส.) ในปี พ.ศ. 2555 ด้วย
ในวิกฤตการณ์การเมืองไทย พ.ศ. 2556–2557 ได้เข้าร่วมกับการชุมนุมของกปปส. (คณะกรรมการประชาชนเพื่อการเปลี่ยนแปลงการปกครองประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) โดยขึ้นปราศรัยในแต่ละครั้งด้วยความดุเดือด เผ็ดมัน เป็นที่ชื่นชอบของผู้ชุมนุม  อีกทั้งเมื่อมีการแยกเวทีชุมนุมออกตามสถานที่ต่าง ๆ ก็ยังได้ร่วมกับแกนนำกปปส.คนอื่น ๆ ดูแลเวทีชุมนุมที่แยกราชประสงค์ ซึ่งที่เวทีนี้ได้ตอบคำถามของสื่อมวลชนต่างประเทศเป็นภาษาอังกฤษแบบสด ๆ จนเป็นที่ฮือฮา และยังได้ร่วมกับดารา นักแสดง จัดเวทีเฉพาะของดารา นักแสดง ขึ้นต่างหากเป็นเวทีย่อยที่บริเวณทางขึ้นสถานีรถไฟฟ้าชิดลมอีกด้วย
ในวันที่ 14 พฤษภาคม พ.ศ. 2557 จากการชุมนุมในครั้งนี้ ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย โดย รศ.ดร.เสรี มีชื่อเป็นผู้ต้องหาหมายเลขที่ 26  ซึ่งต่อมาในวันที่ 21 พฤษภาคม ปีเดียวกัน ก่อนการรัฐประหารเพียงวันเดียว รศ.ดร.เสรีถูกจับที่สนามบินสุวรรณภูมิ ขณะเดินทางกลับจากต่างประเทศ แต่ต่อมาก็ได้รับการประกันตัวด้วยหลักทรัพย์สมุดบัญชีเงินฝาก 600,000 บาท
ในการรัฐประหาร รศ.ดร.เสรีก็ถูกควบคุมตัวเช่นเดียวกับแกนนำและแนวร่วมคนอื่น ๆ ก่อนที่จะถูกปล่อยตัวออกมาหลังจากนั้นไม่กี่วัน และก็ได้เปิดเผยถึงชีวิตความเป็นอยู่ในค่ายทหารระหว่างถูกควบคุมตัวด้วย
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

“ดร.เสรี” ชำแหละระบอบทักษิณ สร้างความแตกแยกให้สังคม![ลิงก์เสีย]
คอลัมน์ตอบปัญหาโดย ดร.เสรี วงษ์มณฑา เก็บถาวร 2007-06-01 ที่ เวย์แบ็กแมชชีน
ซินดูอาลิตี

| --- | --- |
ซินดูอาลิตี

SYNDUALITY
สร้างโดย: บันไดนัมโคเอ็นเตอร์เทนเมนต์ บันไดนัมโคฟิล์มเวิกส์ บันไดสปิริตส์
เกม
ซินดูอาลิตี: เอคโคออฟเอดา
ผู้พัฒนา: เกมสตูดิโอ
ผู้จัดจำหน่าย: บันไดนัมโคเอ็นเตอร์เทนเมนต์
ผลิตโดย: โยซูเกะ ฟูตามิ
แนว: เกมแอ็กชันเล่นตามบทบาท, เกมยิงมุมมองบุคคลที่สาม
แพลตฟอร์ม: ไมโครซอฟท์ วินโดวส์, เพลย์สเตชัน 5, เอกซ์บอกซ์ซีรีส์เอกซ์และซีรีส์เอส
วางจำหน่ายเมื่อ: JP: พ.ศ. 2566
อนิเมะโทรทัศน์
ซินดูอาลิตี: นัวร์
กำกับโดย: ยูซูเกะ ยามาโมโตะ
เขียนบทโดย: ฮาจิเมะ คาโมชิดะ ทากาชิ อาโอชิมะ
ดนตรีโดย: มาซาโตะ นากายามะ
สตูดิโอ: บันไดนัมโคฟิล์มเวิกส์ (อำนวยการผลิต) เอตบิต (แอนิเมชัน)
ถือสิทธิ์โดย: ดิสนีย์แพลตฟอร์มดิสทริบิวชัน
เครือข่าย: TXN (TV Tokyo, TVO, TV Aichi, TSC, TVh, TVQ)
เครือข่ายภาษาไทย: ดิสนีย์+ ฮอตสตาร์
ฉาย:  11 กรกฎาคม พ.ศ. 2566  – ปัจจุบัน
ตอน: 23
มังงะ
ซินดูอาลิตี: แอลลี
สำนักพิมพ์: เมเดียแฟกทอรี
นิตยสาร: คอมิกอไลฟ์รายเดือน
กลุ่มเป้าหมาย: เซเน็ง
ไลต์โนเวล
สำนักพิมพ์: เมเดียแฟกทอรี
ในเครือ: เอ็มเอฟบุงโกะJ
กลุ่มเป้าหมาย: ชาย
นวนิยายเป็นตอน ๆ
ซินดูอาลิตี: คาไลโด
สำนักพิมพ์: ฮ็อบบีเจแปน
นิตยสาร: ฮ็อบบีเจแปนรายเดือน
 สถานีย่อยการ์ตูนญี่ปุ่น
ซินดูอาลิตี (SYNDUALITY) เป็นโครงการสื่อผสมญี่ปุ่น สร้างสรรค์โดยบันไดนัมโคกรุป เกมแอ็กชันเล่นตามบทบาท-เกมยิงมุมมองบุคคลที่สามพัฒนาโดยเกมสตูดิโอ และจัดจำหน่ายโดยบันไดนัมโคเอ็นเตอร์เทนเมนต์ ชื่อเกมว่า ซินดูอาลิตี: เอคโคออฟเอดา (SYNDUALITY Echo of Ada) จะจำหน่ายสำหรับไมโครซอฟท์ วินโดวส์, เพลย์สเตชัน 5 เอกซ์บอกซ์ซีรีส์เอกซ์และซีรีส์เอสในปี พ.ศ. 2566 ซีรีส์อนิเมะโทรทัศน์อำนวยการผลิตโดยบันไดนัมโคฟิล์มเวิกส์และผลิตแอนิเมชันโดยสตูดิโอเอตบิต ชื่อเรื่องว่า ซินดูอาลิตี: นัวร์ (SYNDUALITY Noir) ออกอากาศตั้งแต่เดือนกรกฎาคมถึงกันยายน พ.ศ. 2566 พาร์ต 2 ออกอากาศตั้งแต่เดือนมกราคม พ.ศ. 2567
สื่อ > อนิเมะ

ซีรีส์อนิเมะโทรทัศน์อำนวยการผลิตโดยบันไดนัมโคฟิล์มเวิกส์และผลิตแอนิเมชันโดยสตูดิโอเอตบิต มีการประกาศสร้างในเดือนกันยายน พ.ศ. 2565 ซีรีส์อนิิเมะมีชื่อเรื่องว่า ซินดูอาลิตี: นัวร์ (SYNDUALITY Noir) กำกับโดยยูซูเกะ ยามาโมโตะ เขียนบทโดยทากาชิ อาโอชิมะ อิงจากเนื้อเรื่องที่ร่างโดยฮาจิเมะ คาโมชิดะ ออกแบบตัวละครสำหรับแอนิเมชันโดยเค็นอิจิโร คัตสึระ และแต่งดนตรีประกอบโดยมาซาโตะ นากายามะ ออกอากาศตั้งแต่วันที่ 11 กรกฎาคม พ.ศ. 2566 ทางช่องทีวีโตเกียวและเครื่อข่ายอื่น ๆ เพลงเปิดชื่อเพลงว่า "Raytracer" ร้องโดยวงสเตริโอไดฟ์ฟาวเดชัน ส่วนเพลงปิดชื่อเพลงว่า "ยูเรกา" (ユリイカ) ร้องโดยวงอาร์คานาโปรเจกต์ ซีรีส์เผยแพร่ทั่งโลกทางดิสนีย์+ เผยแพร่ในละตินอเมริกาทางสตาร์+ และเผยแพร่ในสหรัฐอเมริกาทางฮูลู
สื่อ > อนิเมะ > รายชื่อตอน

| ตอน | ชื่อ | กำกับโดย  | เขียนโดย  | สตอรีบอร์ดโดย  | วันฉายเดิม |
| --- | --- | --- | --- | --- | --- |
| 1 | "ชื่อของฉันคือ"  (My name is...) | โช คิตามูระ | ฮาจิเมะ คาโมชิดะ | ยูซูเกะ ยามาโมโตะ | 10 กรกฎาคม 2566 (2566-07-10) |
| 2 | "เจ้านายของฉัน"  (My master) | TBD | TBD | TBA | 17 กรกฎาคม 2566 (2566-07-17) |
สื่อ > สื่อสิ่งพิมพ์

มีการประกาศสร้างมังงะภาคแยก ไลต์โนเวลและนวนิยายภาคแยก
แหล่งข้อมูลอื่น

เว็บไซต์ทางการของโครงการ (ญี่ปุ่น)
เว็บไซต์ทางการของเกม (ญี่ปุ่น)
เว็บไซต์ทางการของอนิเมะ (ญี่ปุ่น)
อนิเมะ ซินดูอาลิตี: นัวร์[ลิงก์เสีย] ที่ดิสนีย์+ ฮอตสตาร์
ซินดูอาลิตี (อนิเมะ) ที่เครือข่ายข่าวอนิเมะ
เลเวย์

เลเว่ย์ หลินปิง (ไอซ์แลนด์: Laufey Lín Bing Jónsdóttir) หรือเป็นที่รู้จักในในชื่อ เลเวย์(อังกฤษ: Laufey) เกิดวันที่ 23 เมษายน ค.ศ. 1999 เป็นนักร้อง, นักประพันธ์เพลง และโปรดิวเซอร์ชาวไอซ์แลน
เมื่ออายุ 15 ปี เลเวย์ได้เล่นเชลโลให้กับวงดนตรีไอซ์แลนด์ซิมโฟนีออร์เคสตรา เธอเป็นผู้เข้ารอบสุดท้ายในรายการ ไอซ์แลนด์ก็อตทาเลนต์ ปี 2014 และเธอได้เข้ารอบรองชนะเลิศรายการร้องเพลง เดอะวอยซ์ไอซ์แลนด์ ในปีถัดมา  ในค.ศ. 2021 เธอได้ปล่อยอีพีเปิดตัว Typical of Me และสำเร็จการศึกษาจากวิทยาลัยดนตรีเบิร์กลีในบอสตัน อัลบั้มเปิดตัวของเธอ Everything I Know About Love ถูกปล่อยออกมาใน ค.ศ. 2022 ติดชาร์ตในไอซ์แลนด์และสหรัฐอเมริกา ตามมาด้วยผลงานอัลบั้มในปี 2023 Bewitched ได้รับรางวัลแกรมมี ครั้งที่ 66 ประจำปี 2024 สาขาอัลบั้มป็อปดั้งเดิมยอดเยี่ยม และมีผลงานซิงเกิล "From the Start" ซึ่งประสบความสำเร็จบนชาร์ตเพลงของแคนาดา นิวซีแลนด์ และสหราชอาณาจักรในระดับปานกลาง
ชีวิตช่วงต้นและการศึกษา

เลเวย์ หลิน ปิง โยนส์โตห์ตีร์ เกิดเมื่อวันที่ 23 เมษายน ค.ศ. 1999 ในเมืองเรคยาวิก เมืองหลวงของไอซ์แลนด์ พ่อของเธอเป็นชาวไอซ์แลนด์ ส่วนแม่ของเธอเป็นชาวจีน มีพื้นเพเดิมอยู่ที่กว่างโจว แม่ของเธอเป็นนักไวโอลินคลาสสิก และตาของเธอ หลิน เหยาจี (Lin Yaoji) [zh] เป็นนักการศึกษาไวโอลินแห่งวิทยาลัยดนตรีกลางในประเทศจีน ซึ่ง เลเวย์ ให้เครดิตว่าเป็นส่วนหนึ่งของแรงบันดาลใจให้เธอรักในดนตรี เธอมีน้องสาวฝาแฝดแท้ชื่อ ยูเนีย หลิน โยนส์โตห์ตีร์ (Júnía Lín Jónsdóttir) ซึ่งเป็นนักไวโอลินและทำหน้าที่เป็นผู้อำนวยการฝ่ายสร้างสรรค์ของเธอ เธออาศัยอยู่ในวอชิงตัน ดี.ซี.เป็นเวลาสองปี แล้วย้ายกลับมาที่เมืองเรคยาวิกในปี 2008 โดยเธอเข้ารับการศึกษาในโรงเรียน Álftamýrarskóli เลเวย์เริ่มเรียนเปียโนเมื่ออายุ 4 ปี และเชลโลเมื่ออายุ 8 ปี เธอสำเร็จการศึกษาจากวิทยาลัยดนตรีเรคยาวิก ในปี 2018 ซึ่งเธอได้เรียนร้องเพลงจากวิทยาลัยแห่งนี้ด้วย  เธอใช้ชีวิตในวัยเด็กโดยย้ายไปมาระหว่างเมืองเรคยาวิกและวอชิงตัน ดี.ซี. รวมไปถึงปักกิ่ง
เมื่ออายุ 15 ปี เลเวย์ได้เป็นนักเชลโลเดี่ยวของวงดนตรีไอซ์แลนด์ซิมโฟนีออร์เคสตรา ขณะอยู่ที่ไอซ์แลนด์ เลเวย์ได้เข้าร่วมในรายการ Ísland Got Talent ปี 2014 ซึ่งเป็นรายการ Got Talent ฉบับไอซ์แลนด์ ซึ่งเธอจบการแข่งขันลงด้วยการเข้ารอบสุดท้าย ในปีต่อมาเธอก็ปรากฏตัวในฐานะผู้เข้าแข่งขันในรายการ The Voice Iceland และเข้าถึงรอบรองชนะเลิศ ในเวลานั้น เธอเป็นผู้เข้าแข่งขันที่อายุน้อยที่สุดในประวัติศาสตร์ของซีรีส์นี้
เลเวย์สำเร็จการศึกษาด้วยทุนอธิการบดีวิทยาลัยดนตรีเบิร์กลีในปี 2021 เธออาศัยอยู่ในลอสแองเจลิส ในช่วงเดือนตุลาคม ค.ศ. 2023
การอาชีพ

ซิงเกิลเปิดตัวของเลเวย์ "Street by Street" ถูกปล่อยเมื่อวันที่ 6 เมษายน ค.ศ. 2020 ซึ่งขึ้นอันดับหนึ่งในสถานีวิทยุ RÚV ในไอซ์แลนด์ หนึ่งปีต่อมา เธอได้ปล่อยผลงานอีพีชุดแรก Typical of Me ในวันที่ 30 เมษายน ค.ศ. 2021 ประกอบไปด้วยเพลง "Street by Street" และเพลงอื่น ๆ อีกหกเพลง ซึ่งเธอได้เขียนหลายเพลงในอีพีนี้ในหอพักของวิทยาลัย นิตยสารโรลลิงสโตนได้ยกย่องเพลง "I Wish You Love" ของเธอเป็นพิเศษ และอีพีนี้ยังถูกจัดให้อยู่ในรายชื่ออัลบั้มที่ดีที่สุดประจำปี 2017 ของนิตยสารอเมริกันซองไรเตอร์ และอีพีนี้ก็ได้รับความสนใจจากนักดนตรีอื่น ๆ อาทิเช่น วิลโลว์ สมิท และบิลลี ไอลิช เช่นเดียวกัน
ภายในปีเดียวกัน เลเวย์ได้เป็นผู้จัดรายการเพลงประจำสัปดาห์ของสถานีวิทยุบีบีซี เรดิโอทรี ชื่อรายการ Happy Harmonies โดยรายการนี้จะนำเสนอเพลงปลุกใจที่มาจากหลากหลายแนวเพลง ในเดือนพฤศจิกายน เลเวย์ได้แสดงในเทศกาลดนตรีแจ๊สของลอนดอน และในช่วงเวลาเดียวกันนั้น เธอก็ได้ร่วมงานกับวงดนตรี London Philharmonic Orchestra ในเพลง "Let You Break My Heart Again" ต่อมาในเดือนธันวาคม เธอได้ร่วมงานกับโดดี ในซิงเกิล "Love To Keep Me Warm" ซึ่งเป็นผลงานคัฟเวอร์เพลง "Winter Weather" ของเทด ชาปิโร
ค.ศ. 2022 ถือว่าเป็นปีที่เลเวย์ได้เปิดตัวครั้งแรกบนโทรทัศน์ของสหรัฐอเมริกา เธอได้ปรากฏตัวในฐานะแขกรับเชิญทางดนตรีในรายการ Jimmy Kimmel Live! เมื่อวันที่ 21 มกราคม ขับร้องเพลง "Like the Movies" จากอีพี Typical of Me ห้าเดือนถัดมา เธอได้ปล่อยอัลบั้มเปิดตัว Everything I Know About Love เมื่อวันที่ 26 สิงหาคม ค.ศ. 2022 โดยค่ายเพลง AWAL และได้รับเสียงวิจารณ์ชื่นชม อัลบั้มเปิดตัวอันดับหนึ่งบนชาร์ตอัลบั้มออลเทอร์นาทิฟศิลปินใหม่ของนิตยสารบิลบอร์ด
เดือนสิงหาคม ค.ศ. 2023 เลเวย์ได้ลงนามในข้อตกลงการเผยแพร่ระดับสากลกับค่าย Warner Chappell Music หรือ WCM และในเดือนถัดมา อัลบั้มที่สองของเธอ Bewitched ถูกวางจำหน่ายเมื่อวันที่ 8 กันยายน ค.ศ. 2023 หนึ่งสัปดาห์ก่อนการเปิดตัวอัลบั้มชุดที่สอง เธอได้ปล่อยโน้ตเพลงออกมาให้แฟน ๆ สามารถบันทึกอัลบั้มล่วงหน้าได้ อัลบั้มได้รับเสียงวิจารณ์ชื่นชมและได้รับการเสนอชื่อเข้าชิงรางวัลแกรมมีเป็นครั้งแรกของเลเวย์ และคว้ารางวัลสาขาอัลบั้มป็อปดั้งเดิมยอดเยี่ยมในงานประกาศผลรางวัลแกรมมีประจำปีครั้งที่ 66 ภายในงานเธอได้ขึ้นแสดงร่วมกับบิลลี โจเอลในเพลงปิดท้ายของเขา "Turn the Lights Back On"
รายชื่อผลงานดนตรี

| ผลงานเพลงของเลเวย์ |
| --- | --- |
สตูดิโออัลบั้ม: 2
อัลบั้มบันทึกการแสดงสด: 1
อีพี: 4
ซิงเกิล: 20
รายชื่อผลงานดนตรี > อัลบั้มสตูดิโอ

| Title | Details | Peak chart positions> ISL  | Peak chart positions> AUS  | Peak chart positions> CAN  | Peak chart positions> NZ  | Peak chart positions> UK  | Peak chart positions> UKIndie  | Peak chart positions> US  | Peak chart positions> USIndie  | Peak chart positions> USJazz  |
| --- | --- | --- | --- | --- | --- | --- | --- | --- | --- | --- |
| เอเวอรี่ติงไอโนวอะเบาวเลิฟ |  Released: 26 August 2022  Label: AWAL  Format: LP, CD, digital download, streaming | 15 | — | — | — | — | — | — | — | 3 |
| Bewitched |  Released: 8 September 2023  Label: AWAL  Format: LP, CD, Cassette, digital download, streaming | 3 | 46 | 38 | 17 | 89 | 20 | 23 | 5 | 1 |
รายชื่อผลงานดนตรี > อัลบั้มการแสดงสด

| Title | Details |
| --- | --- |
A Night at the Symphony (with Iceland Symphony Orchestra):  Released: 2 March 2023  Label: AWAL  Format: Digital download, streaming
รายชื่อผลงานดนตรี > อีพี

| Title | Details | Peak chart positions> USJazz  |
| --- | --- | --- |
| Typical of Me |  Released: 30 April 2021  Label: Self-released, AWAL  Format: Digital download, streaming, vinyl | 2 |
| The Reykjavík Sessions |  Released: 22 September 2022  Label: AWAL  Format: Digital download, streaming | – |
| A Very Laufey Holiday! |  Released: 11 November 2022  Label: AWAL  Format: Digital download, streaming | – |
| Christmas with You (with Norah Jones) |  Released: 10 November 2023  Label: Capitol, Blue Note  Formats: streaming | – |